Diari Oficial de la Generalitat Valenciana


Sumari del DOGV 5291, del 29-06-2006 (2006/7405)

RESOLUCIÓ d'11 de maig de 2006, del conseller de Cultura, Educació i Esport, de concessió d'ajudes per al foment i el suport d'activitats culturals organitzades amb motiu de festes populars, d'acord amb l'Orde de 28 de novembre de 2005.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5291

Data del DOGV
:   29-06-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/7405


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ d'11 de maig de 2006, del conseller de Cultura, Educació i Esport, de concessió d'ajudes per al foment i el suport d'activitats culturals organitzades amb motiu de festes populars, d'acord amb l'Orde de 28 de novembre de 2005. [2006/7405]  
Per l'Orde de 28 de novembre de 2005 de la Conselleria de Cultura, Educació i Esport, es van convocar ajudes per al foment i el suport d'activitats culturals organitzades amb motiu de festes populars.  
Constituïda la comissió tècnica i vistes les sol.licituds presentades, es va elevar la proposta d'adjudicació d'ajudes l'11 de maig de 2006, a la vista de la qual, d'acord amb l'apartat cinqué de la base novena, resolc:  
Primer  
Concedir, de conformitat amb les bases de la convocatòria una subvenció a les entitats i associacions sense ànim de lucre que apareixen relacionades a continuació per la quantitat que s'indica en cada cas, per a sufragar gastos corrents generats pels programes de les activitats culturals amb motiu de festes populars promogudes per estes, i per un import total de 613.020 €., a càrrec dels crèdits del capítol IV Gastos Corrents, línia T3222000 del programa 454.10 .Promoció Cultural, Museus i Belles Arts., del pressupost de la Generalitat Valenciana per a l'any 2006.  
Segon  
Excloure de la convocatòria les sol.licituds que figuren a continuació pels motius que s'indiquen al peu de la llista.  
Motius de la denegació:  
1. Exclosos segons l'informe de la comissió tècnica, redactat atenent els criteris de prioritat i tenint en compte el nombre màxim d'ajudes i la disponibilitat pressupostària, d'acord amb la base novena, apartat quart, de l'orde de convocatòria, en relació amb les bases quarta i deu.  
2. Exclosos per haver presentat la sol.licitud fora del termini fixat en la convocatòria (base huitena, paràgraf primer).  
3. Exclosos per no haver aportat la documentació requerida en els terminis establits (base huitena, últim paràgraf).  
4. Exclosos per haver renunciat a la sol.licitud abans de la proposta de resolució.   
Tercer  
El pagament es realitzarà en el compte corrent de l'entitat financera designada per cada beneficiari.  
Quart  
Per a efectuar el pagament els beneficiaris han de presentar, abans del 15 de novembre, la documentació requerida en la base quinze de l'orde.  
Cinqué  
L'incompliment dels fins de la subvenció i dels supòsits previstos en la base catorze donarà lloc a la revocació de la resolució. El reintegrament de la subvenció serà exigible en el que cas el beneficiari no l'efectue voluntàriament, sense perjuí de les altres responsabilitats a què done lloc este incompliment.  
Segons el que disposen els articles 107, 116, 117 de la Llei 30/92, de règim jurídic de les administracions públiques i del procediment administratiu comú, i els articles 10, 14, 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es pot presentar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del conseller de Cultura, Educació i Esport en el termini d'un mes a comptar des de l'endemà de la notificació.  
b) El recurs contenciós administratiu ha de presentar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
València, 11 de maig de 2006.. El conseller de Cultura, Educació i Esport: Alejandro Font de Mora Turón.